Mitudi-mitudi matematis nang pamulaannya dihaga pada awal abad ka-9 adalah mitudi hampiran (bukan mitudi akurat, tagal mahasilakan ampah nang mamaraki ampah sabujurnya wara) nang umumnya mamakai peta datar atawa geometri dua dimensi sadarhana. Marga bumi babantuk talung dimensi, hasil parhitungan naya kada sama banar lawan ampah sabujurnya, tapi gasan lokasi nang masih parak lawan Mekkah (nang kaya Mesir atawa Iran) mitudi naya kawa mahasilakan ampah nang hanya luput 1°–2° matan ampah sabujurnya.